**Tegevusaruanne**

2022.aastal jätkas AS Transservis-N oma põhitegevust transiittranspordiplatsil veo- ja sõiduautode juhtide teenindamise alal.

2022.aastal moodustas AS Transservis-N müügitulu 301 985 eurot, olles sellega 96.85 % võrra suurem kui 2021.aastal.

Keskmine töötajate arv oli 2022.aastal 7 inimest ning töötasufond moodustas 75 314 eurot.

AS-i Transservis-N nõukogus oli kolm liiget, kellele aruandeaastal makstud tasud olid kokku 2 075 eurot.

Väljamaksed juhatuse liikmele moodustasid 2022.aastal 34 525 eurot.

2022. aasta jaanuaris muutus AS Transservis-N nõukogu koosseis vastavalt Narva Linnavalitsuse korraldusele.

2022. aasta maikuus uueks juhatuse liikmeks valiti Roman Ippolitov.

AS Transservis-N majandustegevust iseloomustas 2022. aastal teenindusmahu suurendamine.

AS Transservis-N ja Politsei- ja Piirivalveameti vahel on sõlmitud 16.06.2021.a kontsessioonileping nr. 20-2.36/1-13, mille kohaselt AS Transservis-N täitis haldusülesannet, milleks on riigipiiri seaduse §7¹ alusel Eesti Vabariigi Narva maanteepiiripunkti sisenemisel riigipiiri ületada soovivate sõidukite piiriületuse ootealal ja vabade parkimiskohtade puudumisel ka sõiduteele tekkivas sõidukite järjekorras avaliku- ning heakorra tagamine, ootejärjekorda võtmise, ootejärjekorras ootamise, piiriületuse ooteala loomise ja kasutamise ja maanteepiiripunkti suunamise korraldamine.

Kontsessioonilepingu täitmisel esines põhjendatud ootus, et peale COVID-19 haigust põhjustava koroonaviiruse taandumist taastub riigipiiri ületavate sõidukite arv koroonale eelnenud aja tasemele. Kuid poliitilise olukorra (nimelt aga Ukrainas puhkenud sõjalise konflikti) muutmisega ja sanktsioonide kehtestamisega ei ole eriti taastatud piiri ületavate sõidukite arv oodatud kõrgema tasemeni. Kehtestatud sanktsioonid ja piirangud mõjutavad küll negatiivselt riigipiiri ületavate sõidukite arvu ja selle tagajärjel AS-i Transservis-N finantsilisi võimalusi kontsessioonilepingu nõuetekohaseks täitmiseks. Olenemata kehtestatud piirangutest ja sanktsioonidest on AS Transservis-N kohustatud täitma Kontsessioonilepingust tulenevaid kohustusi nõuetekohaselt, mida 2022. aasta jooksul on ettevõtte edukalt teinud. Mõistagi ei sõltu ega sõltunud sanktsioonide ja piirangute kehtestamine AS-i Transservis-N tahtest, tegevusest või tegevusetusest. Seega ei saa kindlasti prognoosida, kas lähiajal suureneb/väheneb riigipiiri ületavate sõidukite arv. Aga kui lähtuda statistikaandmetest (vt ka [www.eestipiir.ee](http://www.eestipiir.ee)), siis peaaegu igapäevaselt ületab piiri üle 200 B-kategooria sõidukit ja veidi alla 50 C-kategooria sõidukit. Selline positiivne dünaamika näitab seda, et riigipiiri ületavate sõidukite arv on hetkeseisuga stabiilsel tasemel, mille alusel võib oletada, et AS-il Transservis-N on rahuldav majanduslik olukord ka järgmisel aastal, juhul kui ei peatata riigipiiri üle sõidukite läbisõitu Narva-Ivangorod piiripunkti rekonstrueerimise või muude negatiivsete põhjuste tõttu.

**Peamised finantssuhtarvud majandusaasta ja sellele eelnenud majandusaasta kohta ning nende arvutamise metoodika**

 2022.aasta 2021.aasta

Müügitulu kasv 96.85 % -38.03 %

Omakapitali puhasrentaablus – ROE (%) 14.39 % -5.52 %

Vara puharentaablus – ROA (%) 13.47% -5.17 %

Puhasrentaablus 25.57 % -16.53 %

Lühiajaliste kohustuste kattekordaja 4.97 2.13

Puhaskasumi kasv 404.53% -91.89%

Toodud finantssuhtarvude arvestamise metoodika:

Müügitulu kasv = (2022.aasta müügitulu – 2021.aasta müügitulu) / 2021.aasta müügitulu \* 100%

ROE = puhaskasum / omakapital \* 100%

ROA = puhaskasum / varad \* 100%

Puhasrentaablus = puhaskasum / müügitulu \* 100%

Lühiajaliste kohustuste kattekordaja = käibevara / lühiajalised kohustused

Puhaskasumi kasv = (2022.aasta puhaskasum – 2021.aasta puhaskasum) / 2021.aasta puhaskasum \* 100%